Document ID: 31996R1535

NEUVOSTON ASETUS (EY) N:o 1535/96,
annettu 25 päivänä heinäkuuta 1996,
tiettyjä maatalous- ja teollisuustuotteita koskevien yhteisön autonomisten tariffikiintiöiden avaamisesta ja hallinnoinnista annetun asetuksen (EY) N:o 3059/95 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 28 artiklan,
ottaa huomioon komission ehdotuksen,
sekä katsoo, että
ferrokromin, jossa on enemmän kuin 4 painoprosenttia hiiltä, tuotanto yhteisössä ei vuonna 1996 riitä täyttämään yhteisön jalostusteollisuuden tarpeita; tämän vuoksi kyseisen tuotteen hankinta yhteisöön riippuu merkittävältä osin kolmansista maista tulevasta tuonnista; olisi viipymättä huolehdittava yhteisön kiireellisimmistä kyseisten tuotteiden hankintatarpeista mahdollisimman suotuisin edellytyksin, ja
neuvosto on avannut asetuksellaan (EY) N:o 3059/95 (1) vuodeksi 1996 yhteisön tariffikiintiöt tietyille maatalous- ja teollisuustuotteille; ferrokromin (järjestysnumero 09.2711) kiintiön määrää tulisi lisätä.
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 3059/95 liitteenä oleva taulukko järjestysnumeron 09.2711 osalta tämän asetuksen liitteenä olevalla taulukolla.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 1996.

Labels: 3
1
6